钦定古今图书集成/理学汇编/经籍典/第196卷 > 日知录二 > 星陨如雨
## 钦定古今图书集成/理学汇编/经籍典/第196卷 > 日知录二 > 星陨如雨

“星陨如雨”，言多也。

啖氏曰：“奔流者众，如雨之多。”

《汉书五行志》：“成帝永始二年二月癸未，夜过中，星陨
如雨，长一二丈，绎绎未至地灭，至鸡鸣止。”谷永对言：
“《春秋》记异，星陨最大，自鲁庄以来，至今再见。此为得
之。而后代之史，或曰小星流百枚以上，四面行，或曰
星流如织，或曰四方星流大小纵横百馀，皆其类也。”

《唐书天文志》：“太和七年六月戊午，日暮及曙，四方流星大小纵横百馀。正统四年八月癸卯，日夜达旦，有流星大小二百六十馀。” 余于甲申年闰六月丙申望见月食既，星流竟夕，始悟古时有此异。

不言石陨，不至地也。《传》曰：“与雨偕也。”然则无雨而陨，
将不为异乎？秋，无麦苗，不言嘉谷也。据隐公元年传
曰：“有蜚，不为灾，不书。”使不害嘉谷，焉用书之于经乎？